<classify> Ushindi huo unaifanya Polisi kufikisha pointi 29 ikiwa nafasi ya nne kwenye msimamo wa ligi hiyo.Katika mchezo huo miamba hiyo iliyokuwa ikishambuliana kwa zamu ilikianza kipindi cha kwanza kwa kasi ya ajabu ya mashambulizi lakini walikimaliza pasipo na hata mmoja kupata bao.Kilipoanza kipindi cha pili KMKM walicharuka na kupata bao la kuongoza katika dakika ya 52 likifungwa na Salum Akida.Polisi baada ya kuingia kwa bao hilo walionekana kutokata tamaa na ilipofika dakika ya 69 wakasawazisha bao hilo kupitia kwa Suleiman Mwalimu kabla ya kuongeza bao la pili dakika nane baadaye kupitia kwa Ali Othman.Ligi hiyo inaongozwa na KVZ yenye pointi 35 sawa na JKU iliyo nafasi ya pili na Zimamoto ni ya tatu ikiwa na pointi 31 huku Polisi ikiwa nafasi ya nne kwa pointi zake na 29 na KMKM ni ya tano ikiwa na ponti 28.Boys iko nafasi ya sita ikiwa na pointi 27 sawa na Mafunzo na Black Sailor zilizo nafasi ya saba na ya nane na Taifa Jongombe ikifuatia ikiwa na pointi 24.  <topic>: MICHEZO 